משה מרום

משפחה ועלייה

האב אריק מרום ניצול שואה שברח מגרמניה והגיע לשנחאי בסין שם פגש את לאה (לו-צ'יי) בת למשפחה יהודית שחיה בסין מדורות רבים. לקראת סוף מלחמת העולם השנייה עברו לעיר הנמל צ'ינגדאו "האי הקסום" בני הזוג פתחו בר בקרבת הנמל. בשנת 1949 עם עליית הקומוניסטים לשלטון נאלצו לסגור את העסק, באותה שנה נולד משה. לזוג נולדו עוד 5 ילדים.
בשנת 1955 יצאה משפחת מרום באנייה בריטית להונג קונג עברו לאנייה איטלקית דרך תעלת סואץ לגינואה. משם יצאו באנייה ישראלית והגיעו ביולי 1955 לחיפה.
לאחר שהות של כחודש במרכז קליטה 'שער העלייה' בחיפה התיישבה משפחת מרום עם ששת ילדיהם במושב העולים שדה אליעזר בגליל העליון. שם נולד בן הזקונים אלי מרום בנובמבר 1955.

לימודים

משה למד בבי"ס יסודי עממי במושב שדה אליעזר שם סיים 8 שנות לימוד.

ב-1963 החל משה את לימודיו בבית הספר לקציני ים עכו אותם סיים בשנת 1967 במגמת המכונאות הימית.

קריירה צבאית

מרום התגייס לצה"ל בשנת 1967 אחרי שסיים את בית הספר לקציני ים עכו ושירת בחיל הים. ב-1970 התגייס לצבא הקבע ושירת במספן מודיעין של החייל. ב-1975 נשלח ללימודי הנדסת אלקטרוניקה בטכניון אותם סיים ב-1979. ב-1981 מונה לקצין אלקטרוניקה של בסיס חיפה, ב-1984 מונה לרע"ן אמל"ח אויב במחלקת מחקר של מספן מודיעין בדרגת סא"ל. ב-1987 נשלח ללימודי תואר שני בארצות הברית אותם סיים בהצטיינות והמשיך לתואר שלישי. משה סיים את לימודיו ב-1990 שזיכו אותו בתואר שני בהנדסת אלקטרוניקה ותואר שלישי באוקיינוגרפיה פיזיקלית. ב-1991 מונה לרמ"ח אלקטרוניקה ושילובים בדרגת אלוף-משנה במנהלת פרויקטים להב דולפין שניהלה את - בניית צוללות הדולפין בגרמניה, ספינות סער 5 בארצות הברית ופיתוח מערכות הלחימה של כלי השייט בארץ.
בשנת 1993 נשלח מרום להיות נספח צה"ל הראשון של ישראל בסין. בתפקיד זה קודם לדרגת תא"ל. בתקופת כהונתו כנספח, שנמשכה עד שנת 1997 מוסדו קשרים צבאיים ראשונים עם הצבא העממי הסיני, ביקרו בסין ראש הממשלה ושר הביטחון יצחק רבין והרמטכ"לים אהוד ברק ואמנון ליפקין-שחק ועוד משלחות רבות מהתעשיות הביטחוניות בישראל.

קריירה אזרחית

ב-1998 לאחר שהשתחרר מצה"ל החל מרום לעבוד בחברת סאיטקס ומונה לדירקטור לפיתוח עסקי באסיה עם פוקוס על סין. נחתמו הסכמי שיתוף פעולה עם חברות מובילות בתחום הדפוס הדיגיטלי בסין.
בשנת 2003 מונה מרום למנהל פיתוח הנדסי במחלקת המו"פ של חברת קריאו שרכשה את סאיטקס ולימים קודאק שרכשה את 'קריאו', תפקיד אותו מילא עד סוף 2011. היה אחראי לפיתוח וייצור של מערכת לפיתוח גלופות הדמיה דיגיטליות במפעל בסין שהיה שת"פ ראשון מסוג זה בחברה. מערכת זו השלימה את מערכת הקדם דפוס הדיגיטלי של קודאק. על פרויקט זה זכה מרום לציון לשבח ממנכ"ל קודאק העולמית. בתקופת עבודתו זו היה מרום שותף לתשעה פטנטים חדשים שנרשמו בארצות הברית.
בסוף 2013 קיבל מרום על עצמו את פרויקט הקמת טכניון בגואנגדונג בדרום סין. בנוסף לאחריות על בניית הקמפוס היה מרום אחראי גם לגיוס והקמת הארגון האדמיניסטרטיבי של האוניברסיטה. מרום היה המנכ"ל וסגן נשיאה הראשון של טכניון גואנגדונג, תפקיד אותו מילא עד סוף 2017.
מחקר מדעי - בנוסף לתפקידיו בתעשייה עסק מרום במחקר באוניברסיטת תל אביב בנושא ניתוח שבלים של כלי שיט בהדמיות מכ"ם מִפְתָּח סינתטי מוטס או מלווין. המחקר מומן על ידי מפא"ת משרד הביטחון. ממצאים מהמחקר פורסמו בעיתונים מדעיים חשובים.

משפחה

מרום נישא לרונית ממשפחת פליס אותה פגש בקריית שמונה שם שירתה ביחידת המורות של צה"ל. לזוג נולדו שני ילדים מיכל ואוהד. 

מיכל עוסקת בפיתוח הדרכה בחברת אמדוקס. ואוהד מרום עוסק בפיתוח עסקי בין סין לישראל בעולם הסטארטאפים. 

בשנת 2003 התגרש מרום, ובשנת 2005 נישא בשנית לדינה ממשפחת ששון העוסקת בגמולוגיה בבורסת היהלומים ברמת גן. למרום יש 3 נכדים, זהר, אלה ויאיר.